- New Scandinavian Cooking er en nordisk tv-programserie om mad, rettet mod et internationalt publikum. Den kommende serie, der er den tredje i rækken, er på 13 programmer om Danmark. Set med nordjyske øjne må vi bestemt være tilfredse med repræsentationen. Nordjylland er nemlig udgangspunkt for fire af programmerne og det er de gode nordjyske råvarer, der er omdrejningspunktet for disse udsendelser. De handler blandt andet om frisklandet fisk i Skagen, jomfruhummerhaler og sydesalt på Læsø, muslinger fra Limfjorden og nordjysk vildt, fortæller marketingchef Sisse Wildt fra VisitNordjylland. Hensigten med den danske udgave af New Scandinavian Cooking er at styrke kendskabet til Danmark - ikke mindst med hensyn til dansk natur, danskerne selv, råvarernes kvalitet, Danmarks kulinariske traditioner og landets høje gastronomiske niveau. Kokken Claus Meyer, der i de 13 programmer besøger nogle af de smukkeste steder i landet, opsøger lokale råvarer og producenter og gennem sin madlavning formidler det kulinariske Danmark. New Scandinavian Cooking vises på DR1 tirsdag den 8. maj kl. 20.30

Opsummering:
I løbet af 2007 og 2008 vil Nordjylland nå ud til tv-skærme verden over. Det hele begynder når programserien New Scandinavian Cooking får premiere på dansk tv tirsdag 8. maj - og profileringen af Nordjylland fortsætter det næste halvandet års tid med præs